stanford-oval/wikipedia huggingface dataset:
Kakkosen kausi 2003
Pohjoislohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | PS Kemi, Kemi | 20 | 14 | 5 | 1 | 52–19 | 47 |
| 2. | TUS, Kruunupyy | 20 | 9 | 4 | 7 | 44–34 | 31 |
| 3. | VIFK, Vaasa | 20 | 9 | 3 | 8 | 34–42 | 30 |
| 4. | KPV-j, Kokkola | 20 | 8 | 5 | 7 | 38–36 | 29 |
| 5. | TP-Seinäjoki, Seinäjoki | 20 | 7 | 7 | 6 | 49–42 | 28 |
| 6. | JBK, Pietarsaari | 20 | 8 | 4 | 8 | 44–46 | 28 |
| 7. | FC Kiisto, Vaasa | 20 | 7 | 6 | 7 | 36–38 | 27 |
| 8. | Tervarit, Oulu | 20 | 7 | 4 | 9 | 46–43 | 25 |
| 9. | FC YPA, Ylivieska | 20 | 7 | 4 | 9 | 39–45 | 25 |
| 10. | KaIK, Kaskinen | 20 | 7 | 2 | 11 | 47–58 | 23 |
| 11. | Öja-73, Kokkola | 20 | 2 | 6 | 12 | 25–51 | 12 |
Ykkösen nousukarsinnat > 1. vaihe

IFK Mariehamn – Kings 4–2
Kings – IFK Mariehamn 2–1
IFK Mariehamn jatkoon yhteismaalein 5–4
MP – PK-35 0–0
PK-35 – MP 1–1
MP jatkoon vierasmaalisäännöllä
TPV – PS Kemi 1–4
PS Kemi – TPV 2–1
PS Kemi jatkoon yhteismaalein 6–2
TUS – P-Iirot 0–1
P-Iirot – TUS 2–1
P-Iirot jatkoon yhteismaalein 3–1
Ykkösen nousukarsinnat > 2. vaihe

IFK Mariehamn – PS Kemi 2–0
PS Kemi – IFK Mariehamn ja 3–1 (2–0)
IFK Mariehamn nousi Ykköseen vierasmaalisäännöllä
MP – P-Iirot 3–1
P-Iirot – MP 2–1
MP nousi Ykköseen yhteismaalein 4–3
Ykkösen nousukarsinnat > 3. vaihe

P-Iirot – GBK 3–0
GBK – P-Iirot 1–1
P-Iirot nousi Ykköseen yhteismaalein 4–1
PS Kemi – FC Kuusankoski 2–3
FC Kuusankoski – PS Kemi 2–0
FC Kuusankoski säilytti Ykkösen paikkansa yhteismaalein 5–2
Kakkosen nousukarsinnat

PMP EJ – Kiffen 0–3
Kiffen – PMP EJ 5–1
Kiffen säilytti Kakkosen paikkansa yhteismaalein 8–1
Huima – FCV 4–2
FCV – Huima 0–1
Huima nousi Kakkoseen yhteismaalein 5–2
ÅIFK – MaPS 2–1
MaPS – ÅIFK 2–0
MaPS säilytti Kakkosen paikkansa yhteismaalein 3–2
NFF – KaIK 0–3
NFF luovutti, KaIK säilytti Kakkosen paikkansa
Parhaat maalintekijät

Etelälohko
18 – Tuomas Tahvanainen FCK Salamat
14 – Feras Abid KäPa
14 – David Carlsson IFK Mariehamn
11 – Juha Hämäläinen FC Espoo
Itälohko
17 – Iiro Kiukas MP
16 – Lasse Malhonen MP
12 – Tuomo Holmberg SäyRi
12 – Markus Hyttinen Warkaus JK
12 – Mika Karttunen Pantterit
Länsilohko
19 – Kenneth Pulkki EIF
12 – Kari Ketola FC Rauma
12 – Jarno Ruisniemi MuSa
11 – Jussi Aalto P-Iirot
11 – Jarno Eränen TPV
Pohjoislohko
20 – Esa Savolainen PS Kemi
19 – Jari Hasa Tervarit
18 – Mikko Ylihärsilä TP-Seinäjoki
Clayton Murphy

| Mitalit | Mitalit | Mitalit |  |
| --- | --- | --- | --- |
|  Clayton Murphy vuonna 2018. |  Clayton Murphy vuonna 2018. |  Clayton Murphy vuonna 2018. |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | 800 metriä |  |
Clayton Murphy (s. 26. helmikuuta 1995 Greenville, Ohio) on yhdysvaltalainen keskimatkojen juoksija ja olympiamitalisti. Murphy on 181 senttimetriä pitkä ja painaa 68 kilogrammaa.
Murphy saavutti pronssia 800 metriltä vuoden 2016 kesäolympialaisista Rio de Janeirosta ennätyksellään 1.42,93. Vuoden 2015 MM-kilpailuissa Pekingissä hän jäi välieriin. Saman vuoden Pan-Amerikan kisoista Torontosta Murphy saavutti kultaa. IAAF World Relays -kilpailuissa 2017 hän saavutti kultaa 4 × 800 metrin viestissä. Dohan MM-kilpailuissa 2019 hän sijoittui 800 metrillä kahdeksanneksi ja vuonna 2021 järjestetyissä Tokion olympialaisissa yhdeksänneksi. Hän karsiutui alkuerissä Budapestin MM-kilpailuissa 2023.
Henkilökohtaiset ennätykset

Ulkoradoilla
800 metrin juoksu: 1.42,93 (Rio de Janeiro 2016)
1 500 metrin juoksu: 3.36,23 (Portland 2016)
Sisäradoilla
800 metrin juoksu: 1.45,92 (Winston-Salem 2019)
Aiheesta muualla

Kuvia tai muita tiedostoja aiheesta Clayton Murphy Wikimedia Commonsissa
Cyprus Mail

| Cyprus Mail |
| --- | --- |

Lehtityyppi:  sanomalehti
Julkaisija:  Cyprus Mail Co Ltd
Perustettu:  1945
Sitoutuneisuus:  sitoutumaton
Kotikunta:  Nikosia
Kotimaa:  Kypros
Sivukoko:  berliner
Ilmestymistiheys:  päivittäin
Aiheesta muualla
www.cyprus-mail.com
Cyprus Mail on kyproslainen englanninkielinen sanomalehti, joka on perustettu vuonna 1945. Cyprus Mail on saaren vanhin lehti ja sen levikkialueeseen kuuluu koko saari. Lehti ilmestyy päivittäin.
Aiheesta muualla

Lehden kotisivut
Crno i belo

|  Crno i belo |
| --- | --- |

Kappaleen tiedot
Esittäjä(t):  Kaliopi
Kesto:  3:02
Tyylilaji:  ooppera, rock
Euroviisutiedot
Vuosi:  2012
Maa:  Pohjois-Makedonia
Kieli:  makedonia
Sijoitus:  13.
Pisteet:  71
Sijoitus semifinaalissa:  9.
Pisteet semifinaalissa:  53
Sanat:  sanoitus
Video:  videolinkki
Crno i belo (suom. Musta ja valkoinen) on Kaliopin kappale, joka edusti Pohjois-Makedoniaa (tai tuolloista Makedonian tasavaltaa) vuoden 2012 Eurovision laulukilpailussa. Kappale kilpaili toisessa semifinaalissa, jossa se sijoittui 53 pisteellä yhdeksänneksi ja pääsi finaaliin. Finaalissa kappale sai 71 pistettä ja sijoittui 13:nneksi.
Kappaleesta oltiin tehty myös englanninkielinen versio "Black and white", mutta euroviisuissa Kaliopi esitti makedoniankielisen version.
Coazze

| Coazze |
| --- | --- |

 Coazze
 Koordinaatit: 45°03′06″N, 7°18′02″E 
Valtio:  Italia
Alue:  Piemonte
Metropolikaupunki:  Torino
Korkeus:  750 (600 - 2.719) m
Väkiluku:  3 143 
Aikavyöhyke:  UTC+1
 – Kesäaika:  UTC+2
 
 https://www.comune.coazze.to.it 
Infobox OKVirheellinen NIMI-arvo: 
Coazze (piemonteksi Coasse) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 143 asukasta.
Kaatuneiden muistomerkki.
Don Michael Randel

Don Michael Randel (s. 1940) on yhdysvaltalainen musiikkitieteilijä.
Randel sai Princetonin yliopistosta kandidaatin (1962) ja maisterin (Master of Fine Arts, 1964) arvonsa. Vuonna 1967 hän väitteli samassa yliopistossa filosofian tohtoriksi. Randel on erikoistunut tutkimustyössään keskiajan ja renessanssin musiikkeihin varsinkin Espanjassa ja Ranskassa. Hän on tehnyt julkaisuja muun muassa mosarabialaisesta laulusta, arabialaisesta musiikin teoriasta ja latinalaisamerikkalaisesta populaarimusiikista. Randel toimitti Harvard Dictionary of Musicin kolmannen ja neljännen edition. Lisäksi hän on toimittanut teokset Harvard Biographical Dictionary of Music (1996) ja Harvard Concise Dictionary of Music and Musicians (1999). Randelin julkaisujen joukossa ovat myös kirjat An Index to the Chant of the Mozarabic Rite ja The Responsorial Psalm Tones for the Mozarabic Office. Randel on toiminut päätoimittajana Journal of the American Musicological Societyssa. Hän on kirjoittanut esseitä ja artikkeleita myös moniin muihin lehtiin kuten The Musical Quarterlyyn.
Randel työskenteli Syracusen yliopistossa, kunnes liittyi Cornellin yliopistoon henkilökuntaan vuonna 1968. Hän toimi siellä musiikkitieteen Given Foundation -professorina vuoteen 2000 saakka. Hän oli myös Cornellin yliopiston musiikin laitoksen puhemies sekä yliopiston College of Arts and Sciencesin hallinnoija (provost) ja dekaani. Tämän jälkeen Randel oli musiikin professorina Chicagon yliopistossa. Hän oli sen kahdestoista puheenjohtaja heinäkuusta 2000 heinäkuuhun 2006. Vuoteen 2013 saakka Randel oli Andrew W. Mellon Foundationin viides puheenjohtaja.
Randel valittiin Yhdysvaltain taide- ja tiedeakatemian jäseneksi vuonna 2001. Hän toimi sen hallituksen puhemiehenä vuosina 2013–2017. Vuonna 2015 hänestä tehtiin American Musicological Societyn kunniajäsen. Randel otettiin myös American Philosophical Societyn jäseneksi vuonna 2002.
Diplocaulus

| Diplocaulus |
| --- | --- |
 Diplocaulus magnicornus
 Permikausi 
Tieteellinen luokittelu
Kunta::  Eläinkunta
Pääjakso::  Selkäjänteiset
Luokka::  Sammakkoeläimet
Alaluokka::  †Lepospondyli
Lahko::  †Nectridea
Heimo::  †Keraterpetontidae
Suku::  †Diplocaulus  Cope, 1877
Katso myös
   Diplocaulus Wikispeciesissä   Diplocaulus Commonsissa 
Infobox OKNimi-testi OK: 
Diplocaulus on sukupuuttoon kuollut sammakkoeläin permikaudelta. Se oli pisimmillään 1,3 metriä pitkä.
Diplocaulus tunnetaan pitkistä ulostyöntymistä sen kallon sivuilla, joka aiheuttaa sen, että kallo on bumerangin muotoinen. Sen heikkojen raajojen ja lyhyen hännän takia on päätelty, että se ui tehden ylös-alas liikettä sen vartalolla, kuten valaat nykyään. Leveä pää auttoi olentoa liukumaan vedessä nopeasti. On myös päätelty, että pää toimi myös puolustusmekanismina. Jopa Eryops megacephaluksen olisi vaikea niellä yhtä leveäpäistä olentoa. Diplocauluksen lähisukulainen on Diploceraspis.
Aiheesta muualla

Black hills (Arkistoitu – Internet Archive)
Aito pääkallo (Arkistoitu – Internet Archive)
Corinne Cahen

| Corinne Cahen |
| --- | --- |
 Cahen vuonna 2020
Demokraattisen puolueen puheenjohtaja
 28.11.2015 – 12.6.2022  
Edeltäjä:  Xavier Bettel
Seuraaja:  Lex Delles
Luxemburgin perhe- ja integraatioministeri
 4.12.2013 – 15.6.2023  
Monarkki:  Henri
Pääministeri:  Xavier Bettel
Edeltäjä:  Marc Spautz
Seuraaja:  Max Hahn
Henkilötiedot
Syntynyt: 16. toukokuuta 1973 (ikä 51) Luxembourg-Ville, Luxemburg
Kansalaisuus:  luxemburgilainen
Ammatti:  toimittaja, poliitikko
Lapset:  2
Tiedot
Puolue:  DP
Uskonto:  juutalaisuus
Corinne Cahen (s. 16. toukokuuta 1973) on luxemburgilainen poliitikko, joka on toiminut maan perhe- ja integraatioministerinä vuosina 2013–2023. Hän edustaa demokraattista puoluetta, jonka puheenjohtajana hän on toiminut vuosina 2015–2022.
Tausta ja yksityiselämä

Lukiota käydessään Cahen teki töitä RTL:lle ja jatkoi kanavan Pariisin kirjeenvaihtajana opiskellessaan yliopistossa.
Cahen on opiskellut käännöstieteitä ensin Strasbourgin yliopistossa, josta hän valmistui vuonna 1995, ja myöhemmin Nizzan yliopistossa, josta hän valmistui 1996 erikoistuttuaan liike-elämän tulkkaukseen.
Valmistuttuaan hän työskenteli perheensä Chaussures Léon -nimisessä kenkäkauppaketjussa. Hän on ollut sen omistaja myös ministeriksi nousunsa jälkeen, mutta ei ole mukana sen toiminnassa.
Cahen on juutalainen. Hänen miehensä on kristitty, ja yhdessä kahden lapsensa kanssa perhe noudattaa molempien uskontojen tapakulttuuria.
Poliittinen ura

Cahen asettui ehdolle ensimmäistä kertaa vaaleissa vuonna 2013 ja nousi tämän jälkeen hallitukseen perhe- ja integraatioministeriksi. Hänen vastuulla on myös suuralueen ministerin salkku.
Marraskuussa 2015 Cahen valittiin DP:n puheenjohtajaksi puolueen ylimääräisessä puoluekokouksessaan. Hän oli ainoa ehdokas. Kesäkuussa 2022 puolueen uudeksi puheenjohtajaksi valittiin Lex Delles.
Kesäkuussa 2023 Cahenin tilalle uudeksi perheministeriksi valittiin Max Hahn. Syynä Cahenin lähtöön oli se, että hän siirtyi kuntapolitiikkaan.
Kunnianosoituksia

Portugalin ansioritarikunta (Portugali, 2017)
Diplomaatti

Diplomaatti on vierasta valtiota tai kansainvälistä organisaatiota, kuten Yhdistyneitä kansakuntia tai Euroopan unionia edustava lähettiläs tai yleensä diplomaattikunnan jäsen. Valtioiden välisiä suhteita ylläpidetään yleensä diplomaattien välityksellä. Diplomaatin tehtävänä on harjoittaa diplomatiaa, ylläpitää kontaktipintaa ja keskusteluyhteyttä, kun taas voimakkaat reaktiot ovat poliittisen päätöksenteon alaisia ratkaisuja. Kansainväliset sopimukset syntyvät yleensä diplomaattien neuvottelemina ennen kuin poliitikot allekirjoittavat ne.
Diplomaattiseen henkilökunnan käytössä olevilla ajoneuvoilla saattaa olla käytössään erityinen rekisterilaatta. Joissain maissa diplomaattisen edustajiston ajoneuvon rekisterilaatassa on CD-tunnus.
Diplomaattien tehtäviin kuuluu lähettäjävaltion edustaminen vastaanottajamaassa, lähettäjävaltion ja sen kansalaisten etujen suojaaminen kansainvälisen oikeuden puitteissa, vastaanottajavaltion hallituksen kanssa neuvotteleminen, vastaanottajavaltion oloihin ja tapahtumiin tutustuminen sekä niistä raportointi, sekä ystävällisten suhteiden edistäminen lähettäjävaltion ja vastaanottajavaltion välillä sekä maiden välisten taloudellisten, sivistyksellisten ja tieteellisten suhteiden kehittäminen. Diplomaattikunta myös valvoo valtiosopimusten toimeenpanoa asemamaissa.
Diplomaattikunnaksi kutsutaan jossakin valtiossa toimivia ulkovaltojen lähettiläitä, tai kaikkia jossain maassa diplomaattisissa tehtävissä toimivia lähetystöjen virkamiehiä (diplomaattinen henkilökunta). Diplomaattikunnan vanhin eli esimies (doyen) on se korkeimman arvoluokan lähettiläs, joka on pisimmän ajan ollut asianomaisessa valtiossa. Joissain tapauksissa hän saattaa puhua kaikkien maahan sijoittuneiden diplomaattien puolesta esimerkiksi lausumalla diplomaattikunnan yhteisen tervehdyksen valtiollisessa juhlatilaisuudessa. Katolisissa maissa diplomaattikunnan vanhimman asemassa on usein paavin lähettiläs (nuntius).
Suurlähettiläs on valtion toisessa valtiossa, toiselle hallitukselle tai kansainvälisessä järjestössä ylläpitämän diplomaattisen edustuston johtaja.
Aiheesta muualla

Ura ulkoasiainhallinnossa (um.fi)
Diplomaatit, Seura, 09.11.1938, nro 45, s. 6, Kansalliskirjaston digitaaliset aineistot
Community Jazz

| Community Jazz Jukka Gustavson |
| --- | --- | --- |

Studioalbumin tiedot
 Äänitetty : marraskuu 2008 – helmikuu 2009
 Studio : Seasound Studios
 Julkaistu: 8. huhtikuuta 2009
 Kesto: 52.31
 Levy-yhtiö: Zen Master, Rockadillo
Jukka Gustavsonin muut julkaisut
| Toinen maisema 2006 | Community Jazz 2009 | Root & Stalk & Flower Music 2012 |
Community Jazz on kosketinsoittaja Jukka Gustavsonin kymmenes soololevy, joka julkaistiin 8. huhtikuuta 2009. Levyllä soittaa Gustavsonin Organ Fusion Band sekä Gustavsonin ja Raoul Björkenheimin Björkenheim-Gustavson Quartet. Levyn ensimmäisen raidan "Cohesion Promotion" eli "Kiinnevoima" Gustavson on säveltänyt vaimonsa Leena Gustavsonin soolotanssiteokseen Eriääri.
Kappaleet

Kaikki kappaleet säveltänyt ja sanoittanut Jukka Gustavson sekä sovittanut Gustavson yhdessä muiden soittajien kanssa.
Cohesion Promotion
Human Rights
Every Child Needs Love
Cohesion Swing Report
Highlights of an Ordinary Day
Blue Grace
Man of Honor
In a Godless Hurry All the Time
Muusikot

Björkenheim-Gustavson Quartet soittaa raidoilla "Cohesion Promotion", "Human Right", "Highlights of an Ordinary Day" ja "In a Godless Hurry All the Time".
Organ Fusion Band soittaa raidoilla "Every Child Needs Love", "Cohesion Swing Report", "Blue Grace" ja "Man of Honor"
Jukka Gustavson – kosketinsoittimet, ääni
Raoul Björkenheim – kitarat
Ulf Krokfors – kontrabasso, bassokitara
Mika Kallio – rummut
Jukka Gustavson – kosketinsoittimet, ääni
Pekka Nylund – kitara
Pentti Lahti – saksofonit ("Cohesion Swing Report", "Blue Grace")
Juha Verona – basso
Rami Eskelinen – rummut
Mikael Tiittanen – studiotekniikka (Seasound Studios) ja miksaus (Hawaji-Studio); lyömäsoitin efektit ("Man of Honor")
Pauli Saastamoinen – masterointi (Finnvox Studios)
Alpo Vanninen – kannen maalaukset
Anton Kalland – valokuvat
Jussi Virmajoki – vuoden 1967 valokuva
Charles Clark – englanninkielisten sanoitusten tarkastus
Cobain’s Diary

| Cobain's Diary King Gordy |
| --- | --- | --- |

Studioalbumin tiedot
 Julkaistu: 2007
 Formaatti: CD
 Tuottaja(t): Olaf Johnson & Jake Bass
 Tyylilaji: hip hop, horrorcore
 Levy-yhtiö: Morbid Music
King Gordyn muut julkaisut
| Van Dyke and Harper Music 2007 | Cobain's Diary 2007 | The Great American Weed Smoker 2008 |
Cobain's Diary on yhdysvaltalaisen rap-artisti King Gordyn neljäs studioalbumi. Se julkaistiin 2007 Morbid Musicin kautta vinyylilevyllä.
Kappaleet

Intro
They've Come for Me (Nightmares Pt. 2)
Cobainiac (mukana Bizarre)
Go and Get a Knife
Damian
Beautiful Day
El Diablo
Chasing People Thru the Woods
Love (mukana Fat Killahz)
The Gift and the Curse (mukana Monica Blaire)
Worship Me/Murder Me (mukana Sal 11)
Outro
Arvostelut

Redrum-187:
Colonia (täsmennyssivu)

Colonia voi tarkoittaa ainakin seuraavia:
Colonia, roomalainen vastavallatuille alueille perustettu kolonia; myöhemmin alkoi tarkoittaa kaupunkien hierarkiassa korkeinta tasoa
Colonia, kaupunki Mikronesian liittovaltiossa
Colonia, kaupunki New Jerseyn osavaltiossa Yhdysvalloissa
Colonia, yksi Uruguayn departementeista
Colonia del Sacramento, kaupunki Uruguayssa
Colonia, A Camp -yhtyeen albumi vuodelta 2009
Colonia, Florian Gallenbergin ohjaama jännityselokuva vuodelta 2015
Colonia, lintusuku, jonka ainoa laji on nauhapyrstötyranni (Colonia colonus).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colonia”, voi hakea sivunnimihaulla, laajalla sivunnimihaulla tai tekstihaulla.
Crocodile (vuoden 2000 elokuva)

| Crocodile |
| --- | --- |

Ohjaaja:  Tobe Hooper
Käsikirjoittaja:  Michael D. Weiss
Tuottaja:  Frank DeMartini, Danny Lerner, Boaz Davidson
Säveltäjä:  Serge Colbert
Kuvaaja:  Eliot Rockett
Leikkaaja:  Andy Horvitch
Erikoistehosteet:  Robert Kurtzman
Valmistustiedot
Valmistusmaa:  Yhdysvallat Meksiko
Tuotantoyhtiö:  Flat Dog Corporation, Nu Image Inc.
Levittäjä:  Netflix
Kesto:  93 minuuttia
Alkuperäiskieli:  englanti
Seuraaja:  Death Roll
Aiheesta muualla
IMDb 
Elonet
AllMovie
Infobox OKNimi-testi OK: 
Crocodile on Tobe Hooperin ohjaama kauhuelokuva, joka julkaistiin suoraan videolle vuonna 2000. Elokuva kertoo tappajakrokotiilista, joka haluaa syödä kahdeksan nuorta intialaisella suolla.
Aiheesta muualla

Crocodile Internet Movie Databasessa (englanniksi)
Dapagliflotsiini

| --- | --- |


Dapagliflotsiini
Systemaattinen (IUPAC) nimi
(2S,3R,4R,5S,6R)-2-[4-kloori-3-[(4-etoksifenyyli)metyyli]fenyyli]-6-(hydroksimetyyli)oksaani-3,4,5-trioli
Tunnisteet
CAS-numero: 461432-26-8
ATC-koodi: A10BK01
PubChem CID: 9887712
DrugBank: DB06292
Kemialliset tiedot
Kaava: C21H25ClO6 
Moolimassa: 408,86
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 78 %
Proteiinisitoutuminen: 91 %
Metabolia: hepaattinen
Puoliintumisaika: 13 tuntia
Ekskreetio: virtsan ja ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Dapagliflotsiini (C21H25ClO6) on glykosidijohdannaisiin kuuluva orgaaninen yhdiste, joka kuuluu lääkeaineryhmään nimeltään SGLT2-estäjät. Dapagliflotsiini kuuluu WHO:n keskeisimpien lääkeaineiden luetteloon.
Ominaisuudet ja käyttö

Dapagliflotsiinin vaikutukset perustuvat siihen, että se estää natriumin- ja glukoosinkuljettajaproteiini 2:n toimintaa. Tämän seurauksena glukoosin ja natriumin takaisinimeytyminen munuaisissa estyy ja veren liiallisen glukoosin sekä natriumin eritys virtsaan kasvaa. Tämä saa aikaan toivotun veren glukoosipitoisuuden pienenemisen potilailla, joilla on diabetes. Dapagliflotsiinilla on myös havaittu, glukoosista riippumattomia, suotuisia vaikutuksia sydämen vajaatoimintaan ja krooniseen munuaistautiin sekä diabeetikoilla että ei-diabeetikoilla. Lääkeainetta käytetäänkin nykyään aikuistyypin diabeteksen sekä sydämen vajaatoiminnan (HFrEF) ja kroonisen munuaistaudin hoitoon. Dapagliflotsiini annostellaan tablettina.
Haittavaikutukset

Dapagliflotsiini on yleisesti ottaen hyvin siedetty, mutta kuten kaikki lääkkeet, se voi aiheuttaa haittavaikutuksia. Yleisiä haittavaikuksia ovat mm. sukupuolielinten sieni-infektiot, virtsatietulehdukset ja tihentynyt virtsaamistarve. Diabeetikoilla, dapagliflotsiini voi aiheuttaa yhdessä muiden diabeteslääkkeiden kanssa käytettynä verensokeritason laskemista liian alhaiseksi eli hypoglykemiaa. Hyvin harvinaisena voi ilmetä Fournierin kuoliota.
Valmistus

Dapagliflotsiinin synteesin lähtöaine on 2-kloori-5-bromibentsoehappo, joka reagoi ensimmäisessä vaiheessa fenetolin kanssa. Seuraava vaihe on reaktio suojatun glukonolaktonin kanssa, suojauksen poisto, metylointi ja metoksiryhmän eliminaatio.
Danylo Ihnatenko

Danylo Ihnatenko (s. 13. maaliskuuta 1997 Zaporižžja) on ukrainalainen jalkapalloilija. Hän on pelipaikaltaan keskikenttäpelaaja. Hän kuului pitkään Šah’tar Donetskin omistukseen mutta pelasi lainasopimuksilla muualla, kotimaansa lisäksi vuoden 2019 syyskaudella unkarilaisseura Ferencvárosissa ja vuoden 2022 kevätkaudella ranskalaisseura Bordeaux'ssa. Kesällä 2022 Ihnatenko siirtyi miljoonan euron kauppasummalla Ranskan Ligue 2:een pudonneen Bordeaux'n omistukseen.
Ihnatenko on pelannut Ukrainan liigassa pudotuspelit mukaan lukien 83 ottelua ja tehnyt niissä viisi maalia, joista kolme maalia syyskaudella 2021. Hän on pelannut Unkarin liigassa 13 ottelua, joissa hän on tehnyt yhden maalin, ja Ranskan Ligue 1:ssä 11 ottelua.
Ihnatenko pelasi Ukrainan maajoukkueessa ensimmäiset ottelunsa kesäkuussa 2022, kun hän pääsi vaihdosta muutamaksi minuutiksi kentälle Kansojen liigan otteluissa Irlantia ja Armeniaa vastaan. Syyskuussa 2022 hän pelasi kolme Kansojen liigan ottelua, joista kahdessa täydet minuutit, ja teki maalin vierasottelussa Armeniaa vastaan.
Danyon Loader

| Mitalit> Maa:   Uusi-Seelanti.Miesten uinti. Olympialaiset  | Mitalit> Maa:   Uusi-Seelanti.Miesten uinti. Olympialaiset  | Mitalit> Maa:   Uusi-Seelanti.Miesten uinti. Olympialaiset  | Maa:   Uusi-Seelanti> Miesten uinti. |
| --- | --- | --- | --- |
|  Kultaa | Atlanta 1996 | 200 m vapaauinti |  |
|  Kultaa | Atlanta 1996 | 400 m vapaauinti |  |
|  Hopeaa | Barcelona 1992 | 200 m perhosuinti |  |
Danyon Joseph Loader (s. 21. huhtikuuta 1975 Timaru) on uusiseelantilainen uimari, joka edusti kotimaataan kaksissa kesäolympialaisissa, vuosina 1992 ja 1996. Kesäolympialaisissa 1992 hän voitti hopeaa 200 metrin perhosuinnissa, ja neljä vuotta myöhemmin hän voitti kaksi kultaa, nyt 200 ja 400 metrin vapaauinneissa. Hän paransi uransa aikana 200 metrin perhosuinnin lyhyen radan ME-aikaa kolmeen otteeseen, ja lisäksi hän ui yhden maailmanennätyksen 400 metrin vapaauinnissa, senkin lyhyellä radalla. Vuonna 1994 pitkän radan MM-kilpailuissa hän voitti yhden hopean ja kaksi pronssia. Hänet valittiin International Swimming Hall of Famen jäseneksi vuonna 2002. Hän esiintyi Uuden-Seelannin Tanssii tähtien kanssa -ohjelmassa keväällä 2006.
Dora Ratjen

| Mitalit | Mitalit | Mitalit |  |
| --- | --- | --- | --- |
|  Heinrich ”Dora” Ratjen Saksan mestaruuskilpailuissa heinäkuussa 1937. |  Heinrich ”Dora” Ratjen Saksan mestaruuskilpailuissa heinäkuussa 1937. |  Heinrich ”Dora” Ratjen Saksan mestaruuskilpailuissa heinäkuussa 1937. |  |
Maa:  Saksa
Naisten yleisurheilu
| EM-kilpailut  | EM-kilpailut  | EM-kilpailut  |  |
|       Hylätty | Wien 1938 | korkeushyppy |  |
Heinrich ”Dora” Ratjen (20. marraskuuta 1918 Bremen, Saksa – 22. huhtikuuta 2008) oli saksalainen yleisurheilija. Hän voitti naisten korkeushypyn Euroopan-mestaruuskilpailuissa Wienissä vuonna 1938. Voittonsa jälkeen Ratjen osoittautuikin mieheksi.
Ratjen osallistui Berliinin vuoden 1936 kesäolympialaisiin ja sijoittui korkeushypyssä neljänneksi. Wienin EM-kisoissa vuonna 1938 hän voitti kultaa uudella maailmanennätyksellä 170 cm. Kotimatkan aikana poliisi pysäytti Ratjenin rautatieasemalla Magdeburgissa, kun mieheksi arvioidun henkilön huomattiin liikkuvan naisten vaatteissa. Ratjen vietiin kuulusteltavaksi epäiltynä petoksesta.
Poliisilääkärin tutkimuksen perusteella Ratjen tulkittiin mieheksi, jolla tosin oli epämuodostunut penis. Ratjenin isän mukaan kätilö oli synnytyksen jälkeen tulkinnut lapsen ensin pojaksi ja sitten tytöksi. Ratjenia oli tämän vuoksi myös kasvatettu tyttönä, mutta hän oli 11-vuotiaana itse tajunnut olevansa poika. Doran isä Heinrich Ratjen vaati aluksi, että Doraa on pidettävä naisena. Isä kuitenkin muutti näkemystään ja ilmoitti sitten, että Doran nimi tulee muuttaa rekisteriin Heinrichiksi. Ratjen koki sukupuolensa selviämisen helpotuksena, hänet kirjattiin väestörekisteriin miehenä nimellä Heinrich ja Saksa luovutti EM-kullan.
Ratjenin valintaa Berliinin olympiakisoihin uutisoitiin vuonna 1966 natsien juonena, jolla juutalainen korkeushyppääjä Gretel Bergmann saatiin pudotettua olympiajoukkueesta. Uutisen asiavirheiden vuoksi se on arvioitu tekaistuksi ja että lehti ei olisi haastatellut Ratjenia. Väite esitettiin silti totena vuonna 2009 ilmestyneessä Berlin '36 -elokuvassa. Ratjenin kuoleman jälkeen Kielin yliopistollinen keskussairaala luovutti tapauksen asiakirjat. Asiakirjojen perusteella Time-lehden julkaisemaa ja elokuvassa toistettua väitettä natsien juonesta on pidetty perättömänä.